Minn L- Imżebbel . . . il- pulċinell ta' Ġeżebel . . . Illum naħseb li ħadt deċiżjoni daqsxejn diffiċli , jekk mhux ukoll storika . Iddeċidejt li nieqaf inkabbar il- kollezzjoni mużikali tiegħi u nieqaf ukoll nipprova naġġorna fuq l- eteru . Qiegħed insejħilha kważi storika għax din hi l- ewwel darba f' għaxar snin , minn kemm ili nikkollezzjona bla heda , li kkunsidrajt nieħu tali paswsa . Ili xi għaxar snin inniżżel albums , qxur ( album covers ) u liriki bla heda minn fuq l- eteru . Ma' dan trid tgħodd il- mijiet ta' albums li ħraqt minn CDs oriġinali . B' din ir- rata , ġieli saħansitra nqatta' iżjed ħin nilgħab ma' din il- kollezzjoni milli ndoqq u nisma' l- mużika . Ara naqra x' ġenn ! Illum il- kollezzjoni tiegħi tgħodd 'l fuq minn 2 , 500 album . Jekk jaqbduni dawk il- liba ta' żgur li jirrakomandawni għall- forka ! Imbagħad għandi kollezzjonijiet oħrajn . Fost dawn hemm kollezzjoni mdaqqsa ta' listi u klassifiċi miġburin minn bosta kritiċi tal- mużika li jaħdmu ma' pubblikazzjonijiet awtorevoli bħal , u . Żmien ilu kelli wkoll kollezzjoni sabiħa ta' Mojo megazines , iżda jien l- għoxx darba tagħni estru u rmejt kollox ! Din il- biċċa xogħol teħodli ħafna u ħafna ħin , għax tinvolvi ħafna riċerka u dedikazzjoni . Jiena f' dawn l- affarijiet vera pittma . Wara li nniżżel album , li qabel xejn noqgħod b' seba' għajnejn li jkun ta' kwalità 192 kbs jew iżjed , infittex il- lirika u l- istampi tal- qoxra tiegħu , kemm ta' wara u kemm ta' quddiem . Imbagħad nirranġa l- isimijiet tad- diski u l- partikolaritajiet tagħhom li jkun hemm fl- ID Tags . Dan x' aktarx huwa l- iżjed proċess tedjanti . Imbagħad inżidu mal- lista ( ownership list ) li nżomm fuq l- eteru u nieħu ħsieb ukoll naġġorna l- lista ta' dawk l- albums u EPs li rrid iżda li għad m' għandix . Din il- lista fadalli ħafna biex inlestiha . Fil- fatt għadni wasalt biss fl- ismijiet tal- gruppi u l- kunjomijiet ta' l- artisti li jibdew bl- ittra E ! Kif ngħaqqad xi 700 megabajt ta' albums minn grupp jew artist partikolari f' ordni strettament kronoloġika , naħraq dik il- kollezzjoni ( li nsejħilha volum ) , fuq CD . Din taf tkun problema , għax mhux dejjem insib kull ma rrid f' ordni kronoloġika u għalhekk għad għandi biżibilju ta' discography gaps . Dan in- nuqqas iħallini b' turrun albums fil- ħard disk mhux maħruqin , fil- waqt li l- ispazju vojt disponibbli jibqa' dejjem jonqos ! Min bħali huwa ossessjonat b' dan- nejk , jaf tajjeb li bosta albums wara ċertu żmien jerġgħu joħorġu għall- bejgħ . Tali album insibuh bħala reissue . Meta jiġri hekk ħafna drabi nirrabja , iżda xorta noqgħod nieħu paċenzja nfittxu mill- ġdid qisu xi nagħġa mitlufa . Ladarba nsibu u nniżżlu , nibdlu mal- qadim u ġieli jkolli naħraq kollox mill- bidu . Mhux l- ewwel darba li kelli nniżżel mill- ġdid diskografiji sħaħ bħal kornut . L- aħħar fost dawn kienet dik tal- . Din il- kilba għall- albums kulma jmur dejjem kompliet tikber u jekk nagħtiha l- lagħla ma tbatti qatt . Fil- fatt tant kibret li llum m' għadx għandi wisq ħin għaliha . Dan l- aħħar twikkejt b' wisq responsabbiltajiet . Qabel xejn , la twelidt fakinn fqir , ikolli mmur aq alla għax- xogħol bil- fors . Dan jixrobli 40 siegħa fil- ġimgħa , is- sentimenti ta' moħħi u forsi wkoll xi ftit snin minn ħajti . Imn ' alla xogħoli għandu konnessjoni politika , għax b' din l- iskuża nkun nista' niskarta ftit biex naqra xi siti politiċi u ta' ġrajjiet kurrenti . Kieku ma kienx hekk , dan kien ikolli nagħmlu d- dar fil- ħin liberu u nkompli niġi aq alla ottu ! Barra minn dan , lejn l- aħħar tas- sena l- oħra bdejt Baċellerat fil- Filosofija bħala student estern ma' l- . Din teħodli ħafna mill- ħin li jifdalli , għax tinvolvi ħafna riċerka , qari , smiegħ ta' lectures u x' naf jien . Imbagħad hemm il- ħin li fih inqatta' nikteb jew nagħmel xi traduzzjonijiet , daqqa għal bżonnu daqqa għal bużż . Fakinn biżii l- bojj ustja madunna ! Ma rridx ninsa wkoll li l- Ġimgħa , is- Sibt u l- Ħadd inkun impenjat niddamdam m' alla . F' dawn it- tliet ijiem ma nagħmel kważi xejn għax ngħaddihom litteralment fil- qamar . Ġieli jkolli xorti niftakar min ikun wassalni lura d- dar il- lejl ( jew l- għodwa ) ta' qabel ! U fuq din m' iniex lest li nċedi pulzier . Le ħej ! Lanqas naf x' naf ! Insir ħara kont u nsir ħara nibqa' , għax kif qalilna dan l- aħħar , jew aħjar Timpanu , il- bniedem irid isib bilanċ bejn ix- xogħol u l- ħin liberu . Mhux li kien li kulħadd jifhimha bħalu ! Għaldaqstant kontra qalbi kelli nara kif nagħmel biex forsi niggwadanja xi ftit ħin . L- ewwel ma tajjart kien il- ħin żejjed ninħexa niċċettja fuq iż- żobb t' eteru . L- irqad minn disa' sigħat naqqastu għal tmienja , u minflok erba' films fil- ġimgħa sirt nara tnejn . Iżda dan xorta ma kienx biżżejjed , u għalhekk kelli ndur għal affarijiet oħrajn , fosthom is- sigħat twal li nqatta' nindokra l- kollezzjoni mużikali b' tant għożża u żelu . Madanakollu , xorta se nżomm ħin għal mużika . Qabel xejn dan ix- xahar biħsiebni nagħmel kopja fuq DVDs ta' kull m' għandi maħżun fil- ħard disks tal- kompjuter . Ma jmurx nibla' xi virus ( letali ? ) u nitlef aq alla kollox ! Ovvjament se nħalli xi ftit ħin għas- smiegħ u għall- kitba u l- qari tar- reviews , li dejjem jeħduli madwar sagħtejn kuljum ma jmissu ma mkien ! Wara kollox għandi mijiet ta' albums li għadni ma smajtx , u nagħmilx ħażin li issa nassimila tajjeb dak li diġà għandi qabel inkompli nżid iżjed . Kemm se jirnexxili nżomm din ir- riżoluzzjoni ma nafx . Ma tridux wisq biex f' xi bloggata fil- qrib taqraw li jkun reġa' darli . Din il- kilba li għandi kbira wisq , ikbar minn dik għas- sigarretti , għall- inbid jew għal xi ta' xi faħla . U la qiegħed insemmi l- biżlejn , illum se nieqaf hawn , għax iddejjaqt nikteb u , bejnietna , ġieni aptit indoqqhomlu ! Ħuġġieġa Oħra minn L- Imżebbel Ħin : U sadattant bil- ħin li qed tiffranka spiccajt tikteb dan il- blogg : ) Bsart li xi ħadd se joħrġ biha din ! U bir- raġun ! Ħafna mill- bloggi tiegħi niktibhom f' dik is- siegħa li forsi nkun ftit kwiet fuq ix- xogħol . Id- dar kull ma nagħmel indurhom ftit u nippublikahom . Apparti dan , jiena l- blogg nużah għal finijiet oħrajn ukoll . Iżda dwar dan , nikteb aktar 'l quddiem . : ) Naf li m' għandekx wisq fiduċja fija f' dan ir- rigward , ladarba taf kemm jien iffissat fuq il- mużika : ) blogg interessanti man . nistenna jien ukoll - Rażan , Achille Mizzi Id- drittijiet tal- materjal kollu li jidher f' dan il- blogg huma miżmumin mill- awtur . Il- fehmiet espressi f' dan il- blogg huma ta' l- awtur biss , u m' għandhom ikunu assoċjati ma' l- ebda għaqda jew istituzzjoni li l- awtur jagħmel parti minnha . Fuq kollox , dawn ma jirriflettux il- fehmiet ta' qraba , ħbieb jew kollegi .